གསུམ་པ། སློབ་དཔོན་འཕགས་པ་ལྷའི་རྟོགས་པ་བརྗོད་པ།
ཀླུ་སྒྲུབ་སྲས་ཀྱི་ཚུལ་བཟུང་ནས།། ཚེ་འདིར་ཟུང་འཇུག་གོ་འཕང་བརྙེས།། ཐེག་ཆེན་བསྟན་པ་རྒྱས་
མཛད་པ།། འཕགས་པ་ལྷ་ཡི་རྟོགས་བརྗོད་བྲི།། རྒྱ་གར་ཡུལ་མཆོག་སིངྒཱ་ལའི།། རྒྱལ་བོའི་མེ་ཏོག་ལྡུམ་རའི་
མཚོར།། པདྨ་དམར་བོ་ཉིན་མཚན་ཀུན།། འདབ་མ་ཟུམ་པ་གཅིག་བྱུང་བས།། རྒྱལ་བོ་འཁོར་བཅས་ངོ་མཚར་
ཏེ།། གཅེས་སྤྲས་མཛད་པས་ཞག་བདུན་ནས།། པདྨའི་འདབ་མ་ཕྱེ་བའི་དབུས།། ཁྱེའུ་ལོ་བརྒྱད་ལོན་པའི་ཚོད།།
ཟིལ་བ་ཁྲོམ་(༡༦བ)མེར་བཞུགས་པ་མཐོང་།། མངལ་སྐྱེས་ལག་པས་རྗེན་པར་ནི།། སྐུ་ལ་རེག་པ་མི་རུང་སྙམ།།
པཉྩ་ལི་ཀའི་རས་ཁུད་དུ།། བཀུར་སྟི་ཆེན་པོས་སྤྱན་དྲངས་ཚེ།། ལམ་ཁར་སྤྲུལ་པའི་ཁྱེའུ་ཡིས།། སློབ་དཔོན་ཀླུ་
སྒྲུབ་བཞུགས་སམ་གསུངས།། རྒྱལ་བོས་རང་གི་བུར་བཟུང་སྟེ།། གཅེས་པར་བསྐྱངས་ཤིང་ཆེར་སྐྱེས་ཚེ།། དཔལ་
གྱི་རི་ལ་ཀླུ་སྒྲུབ་ལས།། བསྙེན་པར་རྫོགས་ཏེ་འཇམ་པའི་དབྱངས།། བསྒྲུབས་པས་མངོན་སུམ་ཞལ་མཐོང་ཞིང༌།།
འཕགས་པ་ལྷ་ཞེས་ཀུན་ཏུ་གྲགས།། དེ་ཚེ་རྒྱ་གར་ལྷོ་ཕྱོགས་ནས།། བྲམ་ཟེ་མ་ཁོལ་ཞེས་བྱ་བ།། རིག་པའི་གནས་
རྣམས་ཀུན་ལ་མཁས།། དབང་ཕྱུག་ཆེན་པོས་མངོན་སུམ་དུ།། ཚངས་པ་ཁྱབ་འཇུག་ཨུ་མ་གསུམ།། རྩོད་པའི་
གྲོགས་སུ་བྱིན་པ་དེས།། རྒྱ་གར་ཤར་ཕྱོགས་མཁས་པ་རྣམས།། ཕམ་པར་བྱས་ཏེ་ཡུལ་དབུས་ཀྱི།། ནཱ་ལེནྡྲ་ཡི་པཎྚི་
ཏ།། སྟོང་དང་ལྔ་བརྒྱའི་མདུན་ས་རུ།། ཁོ་དང་རྩོད་པར་ནུས་པ་ཡི།། མཁས་པ་སུ་ཡོད་དྲིལ་བསྒྲགས་པས།། ཐམས་
ཅད་ཞུམ་སྟེ་དཔལ་གྱི་རིར།། རྒྱ་ནག་ཆོས་འབྱུང་གི་ཐང་ཟང་བླ་མའི་ལོ་རྒྱུས་ཀྱི་སྐབས་འདི་ལྟར་འབྱུང་སྟེ། སིངྒཱ་ལའི་གླིང་ན་ལྷོ་ནུབ་
མཚམས་སུ་ལེ་བར་ལྔ་སྟོང་གི་ས་ན། ཀྱྀཎྞཱ་དཱའི་ཡུལ། དེའི་རྒྱལ་བོའི་གཞུང་མཁར་གྱི་ལྷོ་ངོས་ལེ་བར་སུམ་བརྒྱ་ན་དཔལ་གྱི་རི་སྟེ། དེར་མགོན་
པོ་ཀླུ་སྒྲུབ་ཀྱི་དགོན་པ་གཞུང་ཁང་རིམ་པ་དགུ་བ། རྡོའི་སྐུ་འདྲ་གསེར་འགྱུར་གྱི་རྩིས་བྱུགས་པ་ཡིན་ཟེར་བ་གསེར་མདངས་མཚུངས་མེད་ཅན་
ཞིག་སྣང་སྐད། དཔེ་ཆའི་རིགས་འདི་མེད་ཅེས་བྱ་བ་མེད་དེ་མགོན་པོ་ཀླུ་སྒྲུབ་ཀྱི་དུས་ནས་བཟུང་དགྲ་མ་བྱུང་བའི་རྒྱུ་མཚན་གྱིས་ཡིན་ཟེར།
དེར་ཕལ་(༡༧ན)ཆེན་སྡེ་བའི་སློབ་དཔོན་ལེགས་འབྱོར་དཔལ་དང་པདྨའི་གཉེན་གཉིས་ཀྱི་གམ་དུ་ཟླ་བ་ཁ་ཤས་བཞུགས་ནས་ཕར་སློབ་ཚུར་
སློབ་བྱས། ཡང་ལྷོ་ཕྱོགས་སུ་ལེ་བར་བདུན་སྟོང་ན་མ་དུ་ཀུ་ཋའི་གནས་ཡོད་དེ་འཛམ་བུའི་གླིང་གི་ལྷོ་མཐའ་ཡིན་སྐད། དེ་ན་ཙནྡན་དང་ག་
བུར་འབྱུང་བའི་རི་མ་ལ་ཡ་ཞེས་བྱ་བ་ཡོད་པའི་སྤོར་སྤྱན་རས་གཟིགས་ཀྱི་ལྷ་ཁང་བཀོད་པས་མཛེས་པ། ལོགས་ཤིག་ན་ཆུ་མིག་གཅིག་རི་ལ་
#,53.9.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
་མའི་
ལན་ཉི་ཤུས་སྐོར་བཞིན་འབབ་པ་མཐར་ལྷོའི་རྒྱ་མཚོར་ལྷུངས་པ་གཟིགས་ཞེས་འབྱུང་། སློབ་དཔོན་ཡབ་སྲས་བཞུགས་པའི་དྲུང༌།།
སྤྲུལ་པའི་བྱ་རོག་ཕོ་ཉར་མངགས།། དུས་བབས་གཟིགས་ནས་མྱུར་བར་བྱོན།། དབང་ཕྱུག་མཆོག་བྱིན་རློམ་པའི་མ་ཁོལ་
གླང་།། སྔོ་བསང་སྤྲིན་འཕྲེང་ཆད་པའི་དུམ་དུ་བཞིན།། རྟོག་གེ་རྣོ་ལྡན་ལྷོ་ཕྱོགས་གྲུབ་མཐའི་མཚོར།། རྣམ་དཔྱོད་
རོལ་བས་མ་ཚིམ་ཡུལ་དབུས་ཀྱི།། མཁས་མང་སྙན་པ་ཐོས་ནས་རྒོལ་བར་འོང་།། བྱ་རོག་མཚན་ལྡན་སྲུང་
གཏམ་སྙན་གྱི།། ག་བུར་ཐིགས་པས་བྲན་ཚེ་སྤྲིན་གྱི་རྔས།། མདོངས་ལྡན་གསར་བའི་སྙིང་ལ་རོལ་རྩེད་བཞིན།།
དཔལ་གྱི་རི་བོའི་མགུལ་ནས་ནཱ་ལེན་དྲར།། རྫུས་སྐྱེས་མཁའ་ལྡིང་དབང་བོ་ལུང་རིགས་ཀྱི།། གཤོག་རླབས་གཡོ་
བས་ཆུ་གཏེར་དཀྲུགས་པ་བཞིན།། རླུང་ལྡན་རྩོད་པ་རྩུབ་མོའི་ཚུལ་དུ་ནི།། མཁས་མང་རྒྱ་མཚོའི་གླིང་དེར་ཡུད་
ཀྱིས་འཕུར།། སྐྱོན་བྲལ་ལུགས་མཆོག་ནོར་བུའི་ཚོང་དུས་སུ།། རྟག་ཆད་བདེན་གྲུབ་གངས་རིར་ལས་འབྲས་ཀྱི།།
གངས་ལྡན་བུ་མོར་ཡིད་ཆགས་བྱེད་པོའི་བདག། ཡོད་པར་ཁས་ལེན་འཆིང་བུའི་(༡༧བ)ཚོང་ཟོང་བཀྲམ།། མི་
གཙང་བཀྲད་(ཀྲད་)པས་ལྷ་ཆེན་མ་འཁོར་རིང་དུ་བྲོས།། སྤྲུལ་པའི་བྱི་ལས་ནེ་ཙོ་ཚངས་པའི་མགྲིན་པ་བཅད།།
ཐུགས་རྗེའི་སྣུམ་གྱི་ཐིགས་པས་ཁྱབ་འཇུག་ཐོད་ལེ་གོར་བསུབས་ཤིང་།། དགེ་བསྙེན་གཅེར་བུས་ཨུ་མ་དེ་བ་ཁ་
སྐྱངས་(སྐྱེངས་)སོ།། ལྟར་སྣང་ལུང་རིགས་སྐད་ངན་སྒྲོགས།། རྟག་ཆད་གཤོག་པའི་རྔ་ཡབ་གཡོ།། ཕ་ཁོལ་གཉིས་
སྐྱེས་ཞུམ་བཞིན་དུ།། ཅི་བྱ་གཏོལ་མེད་གྱུར་འདི་མཚར།། མཁྱེན་དཔྱོད་ཤིང་རྟས་ཡོངས་དྲངས་ཀླུ་སྒྲུབ་གཞུང་།།
རྟ་དམར་འཆར་ཁའི་འོད་ཀྱིས་ཏིར་ཏི་ཀའི།། རྣམ་དཔྱོད་ཨུཏྤལ་ཟུམ་འདི་ཟླ་ཟེར་གྱི།། འོད་དཀར་ཐིགས་པས་
བརྡུང་བའི་འདབ་སྟོང་བཞིན།། རྡོ་རྗེའི་མེ་ཆར་ཕོག་པས་ཨུཏྤ་ལ།། སྔོན་པོའི་ཚལ་ལ་སོ་ཡིས་ཆད་པ་བཞིན།།
དག་རལ་བའི་ཐོར་ཅོག་ངོ་ཚ་ནས།། ཐེམ་སྐས་ལྕགས་རིས་(རིའི་)འོག་ཏུ་ཡིབས་སམ་སྙམ།། ལུང་རིགས་ཞགས་
པའི་འཕྲུལ་དང་ལྕགས་ཀྱུས་བཞིན།། ལྟ་ངན་མཆེ་བ་གཙིགས་པའི་མགྲིན་པ་ནས།། མངོན་སུམ་དྲངས་ཚེ་མ་
ཁོལ་སྟོན་པར་བཅས།། གསོན་པོ་སྲོག་སོང་མིང་གི་ལྷག་མར་བྱས།། ཐུབ་པའི་བསྟན་དང་དབང་ཕྱུག་གྲུབ་མཐའ་
འབེན་དུ་བཙུགས་ནས་རིགས་པ་ཡིས།། དྲེགས་ལྡན་མ་ཁོལ་ལྷ་ཆེན་རྣམ་གསུམ་ཕམ་པར་བྱས་ཚེ་རལ་བའི་
ཁུར།། འདེགས་པར་མ་ནུས་བསྐལ་བའི་བར་དུ་ས་ཡི་འོག་ཏུ་ཡིབས་སོ་ཞེས།། སྔོན་བྱུང་རྩོད་པའི་གྲགས་སྙན་
ནམ་མཁའི་འཇའ་ཚོན་རི་མོ་སུ་ཡིས་བསུབ།། ལོག་ལྟའི་བྲག་རི་ཀུན་བཤིགས་ཀྱང་།། ལྟ་ངན་རླུང་འཚུབ་(༡༨ན)
མ་ལོག་པས།། ལྷ་ཆེན་ཡུལ་སྙེགས་ནམ་མཁའ་ལ།། རིང་བར་བྲོས་པ་སླར་ཡང་བཀུགས(བཀུག) ཀླུ་སྒྲུབ་རིགས་
པའི་མེ་ཏོག་མདའ།། དངོས་ལེན་བྱེད་པའི་མུ་སྟེགས་རྣམས།། ཕུགས་(ཕིགས་)ཀྱང་མ་ངོམས་མཚོན་བསྣུན་གྱི།།
དབང་ཕྱུག་ཆེན་པོ་སྐུ་ཟུར་ཞིག། བདེན་གསུང་ཆོས་ཀྱི་སྤྲིན་སྒྲ་ཐོས་པ་ལས།། ཕྱི་རོལ་གྲུབ་མཐའི་ཆུ་ཤིང་སྡོང་
བོ་ལ།། སྔོན་མེད་འབྲས་བུ་སྨིན་ཞེས་རིག་བྱེད་པའི།། གཏན་གྱི་འུར་ཆེན་རྫུན་གྱི་མཚང་དུ་རྡོལ།། སློབ་དཔོན་
EduuTELSonduc&alt{!
54
དྡྷི།

༄༅། །གཉིས་པ། རྟོགས་བརྗོད་བཻཌྰུརྱ་སྔོན་པོའི་བུམ་བཟང་།
ོ
འཕགས་པས་ སྒྲུབ་བྱ་སྒྲུབ་བྱེད་སྒྲུབ་ངག་སྐྱོན་བྲལ་བཀོད་དེ་ལ། དཔའ་བོ་མཁས་པས་སོ་སོར་དྲིས་ཚེ་ཐེ་ཚོམ་ཚེར་མ་
མ་ལུས་ཕྱུང་།། ཚུལ་གསུམ་དོན་ལ་ངེས་པ་རྙེད་ཚེ་དྲན་པ་སྐྱེད་བྱེད་སྒྲུབ་ངག་བཀོད།། རྒོལ་བ་གཉིས་ཀྱི་རྒྱལ་ཕམ་
ཤན་ཕྱེ་རྩོད་ཚུལ་འདི་འདྲ་སྔོན་མ་བྱུང་།། ཆོས་ཀྱི་གྲགས་པའི་རྩོད་རིགས་ལས། དཔེར་ན་དམ་བཅའ་བ་བརྗོད་པ་སྔོན་དུ་འགྲོ་བ་
འགའ་ཞིག་སྨྲ་བ་ནི། ཁོ་བོ་ཅག་སངས་རྒྱས་པ་བདག་ཡོད་པ་མ་ཡིན་ནོ་ཞེས་སྨྲ་བར་འགྱུར་བ་ལ་སངས་རྒྱས་པ་གང་ཡིན། སངས་རྒྱས་བཅོམ་
ལྡན་འདས་ཀྱི་བསྟན་པ་ཁས་ལེན་པ་གང་ཡིན་པའོ།། སངས་རྒྱས་བཅོམ་ལྡན་འདས་གང་ཡིན། གང་གི་བསྟན་པ་ལ་བཙུན་པ་རྟ་དབྱངས་རབ་
ཏུ་བྱུང་བའོ།། བཙུན་པ་རྟ་དབྱངས་གང་ཡིན། གང་ཡུལ་འཁོར་སྐྱོང་ཞེས་བྱ་བའི་ཟློས་གར་མཁན་ནོ་ཞེས་བྱས་པའི་ཞར་ལ་འོང་བ་བྱས་ནས་
དགའ་བྱེད་མའི་མཐར་བྱས་ཏེ། དེ་ནས་མདོ་འཛིན་པ་ཞེས་བྱ་བ་ལ་སོགས་པ་འདོན་པ་དང་གར་བྱེད་པ་དང་གླུ་ལེན་པ་ལ་རབ་ཏུ་འཇུག་པར་
འགྱུར་རོ།། ཕྱིར་རྒོལ་བས་ཀྱང་ཞར་ལ་འོངས་པ་དེ་ཐམས་
པ་ཅད་རྗེས་སུ་ཟློ་བར་(༡༨བ)ནུས་པ་མ་ཡིན་པའི་ཕྱིར་ཕམ་པར་འགྱུར་རམ། ཨེ་མའོ་
ཐར་ཐུག་པ་
ཁས་པ་དམ་པར་འདོད་དག་གི་དེ་ཁོ་ན་ཉིད་འདི་ལྟ་བུ་བརྟག་པ་ནི་རྣམ་པ་འདི་འདྲ་བ་དེ་ལྟ་ནའང་རྒོལ་བའི་གཉུག་མ་མཐར་
ནུས་པ་མེད་པ་ཡིན་ནོ་ཞེས་བྱ་བ་འབྲས་བུ་ངེས་པ་མེད་པའི་ཕྱིར། རྩོད་པ་བརྩམ་པར་བྱ་བ་མ་ཡིན་པ་དེ་ལྟ་ནའང་རྒོལ་བ་རྒྱལ་བ་དང་ཕམ་པ་
དག་མ་ཡིན་ཏེ། ཕྱིར་རྒོལ་བ་མི་སྨྲ་བ་ཉིད་ཀྱང་རྒོལ་བ་རྣམ་པ་འདི་ལྟ་བུ་རྒྱས་པ་ཞར་ལ་འོངས་པ་ཟོལ་གྱིས་རྗེས་སུ་སྨྲ་བ་ཡོད་པའི་ཕྱིར་ཞེས་
པ་ལྟར། ཤན་འབྱེད་དཔང་བོས་རྒྱལ་ཕམ་གྱི།། བདེན་པའི་སྲང་ལ་གཞལ་དཀའ་ཡང་།། ཕྱོགས་བྲལ་མཁས་པའི་
རྣ་རྒྱན་དུ།། བ་ལང་རྫི་བོས་བཀོད་འདི་མཚར།། དེ་ནས་དཔལ་ལྡན་མ་ཁོལ་གྱིས།། ལུས་ངག་ཡིད་ཀྱི་སྒྲིབ་སྦྱངས་
སུ།། སྨན་དཔྱད་ཡན་ལག་བརྒྱད་པ་དང་།། ཐུབ་པའི་སྐྱེས་རབས་སོ་བཞི་པ།། རྩ་ལྟུང་བཅུ་བཞིའི་རྣམ་བཞག་
དང་།། གཞན་ཡང་བླ་མ་ལྔ་བཅུ་བ།། བསྔགས་འོས་བསྔགས་བསྟོད་ལ་སོགས་པའི།། ཐུབ་པའི་བསྟོད་པ་བརྒྱ་རྩ་
བརྩམས།། དེ་ཕྱིར་འཕགས་པའི་ཡུལ་གྱི་སྙན་དངགས་མཁན།། ཀུན་གྱི་གཙུག་རྒྱན་དཔལ་ལྡན་དཔའ་བོ་ཡི།།
སྐྱེས་པའི་རབས་དང་ཆེད་དུ་བརྗོད་པའི་ཚོམས།། རྩ་འགྲེལ་གདམས་པའི་གྲགས་དཀར་བ་དན་གཡོ།། གངས་
ཅན་ལྗོངས་འདིར་བདེ་བར་གཤེགས་པའི་བཀའ།། བསྒྱུར་པའི་ཀླགས་(བཀླགས་)ལུང་བཞུགས་པ་ཕལ་མོ་ཆེ།།
སློབ་དཔོན་དཔའ་པོ་འདི་ལས་བརྒྱུད་ཅེས་བཀའ་འགྱུར་གྱི།། གསན་ཡིག་དག་ལས་བྱུང་བས་སྐུ་དྲིན་ཆེ།། སློབ་དཔོན་དཔའ་བོའི་དོན་དམ་བྱང་
ཆུབ་ཀྱི་སེམས་ཀྱི་མན་ངག་(༡༩ན)དག་གི་དགོངས་པ་ཐལ་འགྱུར་བ་དང་མཐུན་པའི་ཚུལ་མཁས་གྲུབ་ནོར་བཟང་རྒྱ་མཚོས་ལས་ཆེན་ཀུན་
རྒྱལ་བའི་དྲིས་ལན་དུ་རྒྱས་པར་གསུངས་སོ།། དང་བོ་བསོད་ནམས་མིན་པ་ཟློག་པའི་ཆེད།། གཙང་བདེ་རྟག་འགོག་ལེའུ་
དང་བོ་གསུམ།། བར་དུ་བདག་བཟློག་ལེའུ་བཞི་བ་དང་།། ཐ་མར་ལྟ་བ་ངན་པ་ཀུན་ཟློག་ཆེད།། རབ་བྱེད་ལྷག་
མ་བཅུ་གཉིས་དང་བཅས་པའི།། རྣལ་འབྱོར་ཆེན་པོ་དབུ་མ་ལྟ་བ་རྒྱས་པར་སྟོན་པ་བཞི་བརྒྱ་བ།། དབུ་མ་ལེགས་
པའི་ཚད་དང་ནི།། འཁྲུལ་བ་ཟློག་པའི་གཏན་ཚིག་(ཚིགས་)གྲུབ།། ཡེ་ཤེས་སྙིང་བོ་ཀུན་ལས་བཏུས།། སྤྱོད་པ་
བསྡུས་པའི་སྒྲོན་མེ་དང་།། སེམས་ཀྱི་སྒྲིབ་པ་སྦྱོང་བའི་ཚུལ།། དཀྱིལ་ཆོག་སྙིང་བོ་མདོར་བསགས་དང་།། བསྐྱེད་
5

·༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
རིམ་གདན་བཞིའི་སྒྲུབ་ཐབས་དང་།། རྫོགས་རིམ་ཤིང་གཅིག་དཀའ་འགྲེལ་སོགས།། མདོ་སྔགས་བསྟན་བཅོས་
མང་དུ་མཛད།། རྗེ་བཙུན་ཏཱ་ར་ན་ཐ་ཡིས།། འཕགས་པའི་ཡུལ་གྱི་ཆོས་འབྱུང་དུ།། སློབ་དཔོན་འདི་ནི་མངལ་
སྐྱེས་ལས།། རྫུས་སྐྱེས་མིན་ཞེས་གསུངས་པ་དང་།། གྲུབ་ཆེན་བརྒྱད་ཅུའི་རྣམ་ཐར་སྐབས།། འདི་དང་མི་འདྲ་མང་
འབྱུང་ཡང་།། འདི་ནི་ཐུན་མོང་ཡོངས་གྲགས་བཞིན།། བྲིས་པ་ཀུན་ལ་བདེ་ལེགས་ཤོག །
ཅེས་སྟོན་པ་མཉམ་མེད་ཤཱཀྱའི་རྒྱལ་བོ་དང་འཛམ་གླིང་མཛེས་བྱེད་རྒྱན་དྲུག་མཆོག་གཉིས་ཀྱི་རྟོགས་པ་བརྗོད་པ་ལྷའི་དཔག་
བསམ་ལྗོན་ཤིང་ལས་སློབ་དཔོན་འཕགས་པ་ལྷའི་རྟོགས་པ་བརྗོད་པའི་ཡལ་འདབ་སྟེ་གསུམ་པའོ། །